burgasdotpro/wikipedia huggingface dataset:
Pierre J. Thuot

Pierre Joseph Thuot (* 19. máj 1955, Groton, Connecticut, USA) je bývalý dôstojník námorníctva a americký kozmonaut. Vo vesmíre bol trikrát.
Život.
Štúdium a zamestnanie.
Stredná školu Fairfax High School v rodnom meste ukončil v roku 1973. V rokoch 1973 až 1977 absolvoval štúdium na námornej akadémii United States Naval Academy. Ďalšie vysokoškolské štúdium absolvoval na University of Southern California (zakončil roku 1985), potom ešte nasledovalo štúdium na výkon funkcie testovacieho pilota.
V roku 1985 nastúpil k NASA v Houstone, v rokoch 1985 až 1986 sa podrobil výcviku a od roku 1986 sa stal členom tímu amerických kozmonautov. V ňom zostal 10 rokov, do júna roku 1995.
Po odchode z tímov astronautov pracoval vo vedení viacerých súkromných firiem.
Je ženatý, jeho manželkou je Cheryl Ann, rodená Mattingly.
Lety do vesmíru.
Na obežnú dráhu sa v raketoplánoch dostal trikrát a strávil vo vesmíre 27 dní, 6 hodín a 51 minút. V posádke zastával post letového špecialistu. Bol 228 človekom vo vesmíre. Vystúpil trikrát do voľného vesmíru (EVA) a strávil v ňom 17,38 hodiny.
David C. Hilmers

 
David Carl Hilmers (* 28. január 1950, Clinton, Iowa, USA) je bývalý dôstojník námornej pechoty a americký kozmonaut. Vo vesmíre bol štyrikrát.
Život.
Vyštudoval matematiku na Cornell University a potom absolvoval námornú akadémiu United States Naval Academy. V roku 1980 bol prijatý medzi kandidátmi a neskôr do tímu astronautov NASA. Zostal tu do roku 1992.
Lety do vesmíru.
Na obežnú dráhu sa v raketoplánoch dostal štyrikrát a strávil vo vesmíre 20 dní, 14 hodín a 16 minút. Bol 185 človekom vo vesmíre.
Ronald J. Grabe

 
Ronald John Grabe (* 13. jún 1945, New York, New York, USA) je bývalý vojenský letec a americký kozmonaut. Vo vesmíre bol štyrikrát.
Život.
Mladosť a výcvik.
V roku 1962 absolvoval strednú školu Stuyvesant High School v rodnom New Yorku, roky 1962 až 1966 strávil na vojenskej leteckej akadémii USAF, potom rok na Technische Hochschulle v nemeckom Darmstadte, v rokoch 1974 až 1975 absolvoval školu testovacích pilotov na Edwardsovej leteckej základni.
Oženil sa s Lynn, rodenou O'Keele.
Vojak a astronaut.
Od roku 1977 slúžil ako letec na niekoľkých vojenských základniach v USA, Európe i Vietname. V roku 1980 bol prijatý medzi kandidátmi astronautov a neskôr do tímu astronautov NASA. Zostal tu do roku 1994.
Lety do vesmíru.
Na obežnú dráhu sa v raketoplánoch dostal štyrikrát a strávil vo vesmíre 26 dní, 3 hodiny a 38 minút. Bol 184 človekom vo vesmíre.
Bryan D. O’Connor

 
Bryan Daniel O’Connor (* 6. september 1946, Orange, Kalifornia, USA) je bývalý dôstojník námornej pechoty, americký kozmonaut, činovník NASA. Vo vesmíre bol dvakrát.
Život.
Štúdium.
Strednú školu absolvoval v roku 1964 a potom nastúpil na námornú akadémiu United States Naval Academy. Tu ukončil štúdium v roku 1968 a pokračoval vo vysokoškolskom štúdiu na University of West Florida. Školu úspešne ukončil roku 1970 a vrátil sa k ďalšiemu štúdiu na námornej akadémii.
Zamestnanie.
Slúžil u amerického vojenského námorníctva ako pilot. V roku 1980 bol prijatý medzi kandidátov astronautov a neskôr do tímu astronautov NASA. Zostal tu do roku 1996.
Oženil sa so Susan a majú spolu dve deti, chlapcov Thomasa a Kevina.
Lety do vesmíru.
Na obežnú dráhu sa v raketoplánoch dostal dvakrát a strávil vo vesmíre 15 dní, 23 hodín a 18 minút. Bol 191 človekom vo vesmíre.
Po letoch.
V období rokov 2002 až 2011 bol šéfom NASA pre bezpečnosť a zaistenie misií. Koncom augusta 2011 sa rozhodol odísť do dôchodku.
Sherwood C. Spring

 
Sherwood Clark Spring (* 3. september 1944, Hartford, Connecticut, USA) je bývalý armádny dôstojník a americký kozmonaut. Vo vesmíre bol raz.
Život.
Štúdium.
Vyštudoval vojenskú akadémiu USA United States Military Academy vo West Pointe a potom absolvoval štúdium na University of Arizona.
Zamestnanie.
V roku 1980 bol prijatý medzi kandidátmi astronautov a neskôr do tímu astronautov NASA. Zostal tu do roku 1988. Mal prezývku Woody.
Lety do vesmíru.
Na obežnú dráhu sa v raketoplánoch dostal raz a strávil vo vesmíre 6 dní, 21 hodín a 4 minúty. Absolvoval dva výstupy do voľného vesmíru (EVA). Bol 192 človekom vo vesmíre.
University of California, Berkeley

University of California, Berkeley (doslova "Kalifornská univerzita v Berkeley") je štátna univerzita v Berkeley v Kalifornii. Je najstaršia z desiatich kampusov Kalifornskej univerzity (UC), bola založená v roku 1868. Zaberá plochu . Podľa Academic Ranking of World Universities (ARWU) bola v roku 2010 druhá najlepšia univerzita na svete.
Univerzita ponúka zhruba 300 odborov bakalárskeho a nadväzujúceho štúdia. Jej absolventi a výskumníci získali celkom 66 Nobelových cien, 9 Wolfových cien, 7 Fieldsových medailí, 12 Turingových cien, 19 Oscarov a 11 Pulitzerových cien. Šesť prvkov periodickej tabuľky – kalifornium, seaborgium, berkélium, einsteinium, fermium a lawrencium – bolo objavených výskumníkmi tejto univerzity. Mnoho jej študentov sú tiež športovci, dohromady vyhrali cez 100 olympijských medailí.
V rokoch 1967 – 1968 tu vyučoval matematik Theodore Kaczynski.
Fakulty.
Univerzita je rozdelená do 14 fakúlt:
Jerry L. Ross

 
Jerry Lynn Ross (* 20. január 1948, Crown Point, Indiana, USA) je bývalý dôstojník letectva a americký kozmonaut. Vo vesmíre bol sedemkrát.
Život.
Štúdium.
Stredná školu Crown Point High School absolvoval v roku 1966 a potom nastúpil na šesť rokov štúdia na Purdue University.
Zamestnanie.
Slúžil v rokoch 1972 až 1979 u amerického letectva. V roku 1979 bol prijatý do NASA, sprvu ako technik, v roku 1980 sa dostal medzi kandidátov astronautov a o rok neskôr do tímu astronautov. U NASA zostal do odchodu do dôchodku v januári 2012.
Oženil sa s Karen, rodenou Pearsonovou.
Lety do vesmíru.
Na obežnú dráhu sa v raketoplánoch dostal ako špecialista sedemkrát a strávil vo vesmíre 58 dní, 0 hodín a 52 minút. Absolvoval 9 výstupov do voľného vesmíru (EVA) a strávil v ňom cez 58 hodín. Bol 194 človekom vo vesmíre.
Majstrovstvá Ázie v basketbale mužov 1997

Majstrovstvá Ázie v basketbale mužov 1997 boli v poradí 19. majstrovstvá Ázie v basketbale mužov, ktoré organizuje Ázijská basketbalová federácia (FIBA Asia). Konali sa v Rijáde, v Saudskej Arábii od 11.19. septembra 1997, za účasti rekordných 15 tímov. Saudská Arábia sa stala prvou krajinou Západnej Ázie, ktorá organizovala ázijský šampionát mužov. Svoj druhý titul získala , ktorá vo finálovom stretnutí zvíťazila nad . Predchádzajúci päťnásobný šampión z skončil na bronzovej priečke. 
Tento turnaj zároveň slúžil ako kvalifikácia ázijských družstiev na Majstrovstvá sveta 1998, ktoré organizovalo Grécko. Kvalifikovali sa na ne 2 najlepšie družstvá.
Guy Spence Gardner

 
Guy Spence Gardner (* 6. január 1948, Altavista, Virgínia, USA) je bývalý vedec, letec a americký kozmonaut. Vo vesmíre bol dvakrát.
Život.
Štúdium a zamestnanie.
Absolvoval leteckú akadémiu USA a potom aj štúdium na Purdue University. V roku 1980 nastúpil k NASA, kde zostal až do odchodu do dôchodku.
Lety do vesmíru.
Na obežnú dráhu sa v raketoplánoch dostal ako pilot dvakrát a strávil vo vesmíre 13 dní, 8 hodín a 10 minút.
Bol 210. človekom vo vesmíre.
Mark C. Lee

 
Mark Charles Lee (* 14. august 1952, Virogua, Wisconsin, USA) je bývalý vojenský letec a americký kozmonaut. Vo vesmíre bol štyrikrát.
Život.
Štúdium a zamestnanie.
V rodnom meste absolvoval strednú školu (High School, Virogua). Potom nastúpil do leteckej akadémie v Colorado Springs, ktorú zdarne ukončil v roku 1974. Študoval na Massachusetts Institute of Technology, tu ukončil štúdium v roku 1980.
V roku 1984 nastúpil k NASA, kde zostal až do roku 2001. Potom pracoval v súkromnom sektore.
Oženil sa dvakrát a má tri deti.
Lety do vesmíru.
Na obežnú dráhu sa v raketoplánoch dostal štyrikrát a strávil vo vesmíre 32 dní, 21 hodín a 48 minút. Trikrát vystúpil do voľného vesmíru (EVA), strávil v ňom 19 hodín. Bol 215. človekom vo vesmíre.
Konkláve 2005

Konkláve, ktoré sa začalo 18. apríla 2005, sa zúčastnilo 115 kardinálov a dňa 19. apríla zvolilo za nového pápeža Josepha Ratzingera, ktorý si zvolil meno Benedikt XVI. Za pápeža ho zvolili o 17:50. Nový pápež bol zvolený po troch kolách hlasovania. 1. kolo sa konalo v pondelok po sv. omši za zvolenie nového pápeža. Sv. omša sa začala o 10:00 v bazilike sv. Petra vo Vatikáne. Potom sa kardináli odobrali do Sixtínskej kaplnky za spevu litánii ku všetkým svätým. V tento deň sa konala len jedna voľba a tá bola neúspešná, čiže dym bol čierny. Na druhý deň 19. apríla – utorok sa konali 2 voľby. Ráno bola voľba neúspešná – čierny dym. Večer konkláve zvolilo pápeža. Asi o 18:00 kardinál protodiakon Jorge Arturo Medina Estevez oznámil svetu radostnú správu: "Habemus papam" – Máme pápeža.
Zloženie voličov.
Voliči podľa krajín:
Na zvolenie nového pápeža bolo treba dve tretiny prítomných kardinálov + 1 : v tomto prípade 77 hlasov.
Slovensko a konkláve.
Slovensko napriek tomu, že malo v kardinálskom zbore dvoch zástupcov, na konkláve nemá ani jedného kardinála, pretože obaja prekračujú vekový limit. 
Nitrianský biskup Ján Chryzostom Korec mal počas konania konkláve 81 rokov, bol kardinálom od roku 1991; emeritný prefekt vatikánskej Kongregácie pre evanjelizáciu národov Jozef Tomko v tom čase takisto 81 ročný od roku 1985. Kardinál Korec zomrel v roku 2015.
Michael J. McCulley

 
Michael James McCulley (* 4. august 1943, San Diego, Kalifornia, USA) je bývalý americký astronaut.
Životopis.
Vyštudoval Purdue University. V NASA bol od mája 1984 do októbra 1990 a v tej dobe tiež absolvoval výcvik a letel do vesmíru. Rok po svojom návrate z NASA odišiel. V rokoch 19931996 na základni Cape Canaveral zastával funkciu zástupcu spoločnosti Lockheed Martin Space Operations. V roku 2007 (vo veku 63 rokov) sa stal vedúcim pracovníkom United Space Alliance na rovnakej základni.
Let do vesmíru.
Bol na palube amerického raketoplánu Atlantis pri jeho piatom štarte v októbri 1989 vo funkcii pilota. Štart bol ako obvykle na kozmodróme Mysu Canaveral (USA, štát Florida). Päťdňovej misie na obežnej dráhe Zeme sa zúčastnila táto pätica astronautov: Donald Williams, Franklin Chang-Diaz, Shannon Lucidová, Ellen Bakerová a Michael McCulley. Hlavnou (splnenou) úlohou bolo vyniesť na obežnú dráhu sondu Galileo, ktorá potom putovala k planéte Jupiter pre vykonanie vedeckých výskumov. Raketoplán pristál na základni a kozmodróme Edwards v Kalifornii.
McCulley je registrovaný ako 219. človek vo vesmíre s takmer 5 dňami strávenými v kozme. Misia STS-34 bola katalogizovaná v COSPAR pod číslom 1989-084A.
Franklin Chang Díaz

 
Franklin Ramón Chang Díaz (* 5. apríl 1950, San José, Kostarika) je bývalý vedecký, riadiaci pracovník a americký kozmonaut. Vo vesmíre bol sedemkrát.
Život.
Narodil sa v hlavnom meste Kostariky San José v apríli 1950. Jeho otcom je Ramón A. Chang-Morales, matkou Maria Eugenia Díaz De Chang. Je vnukom čínskeho emigranta.
Štúdium a zamestnanie.
Základnú školu absolvoval v rodnom meste, strednú školu Hartford High School už v USA absolvoval v roku 1969 a potom nastúpil k vysokoškolským štúdiám. Zakončil ich získaním doktorátu v odbore aplikovanej fyziky plazmy. Pracoval potom vo výskume, neskôr sa stal riaditeľom Jet Propulsion Laboratory pri Johnsonovom vedeckom stredisku a učil ako profesor na univerzite v Houstone.
Oženil sa v Louisiane druhýkrát s Peggy Marguerite a je otcom štyroch dcér.
Lety do vesmíru.
V máji 1980 bol vybraný v rámci 9 náboru ako letový špecialista do oddielu budúcich astronautov, v auguste 1981 ukončil výcvik. Súčasne s tým pracoval vo výskume v rôznych oddeleniach týkajúcich sa kozmu a NASA.
Na obežnú dráhu sa v raketoplánoch dostal sedemkrát a strávil vo vesmíre 66 dní, 18 hodín a 16 minút. Absolvoval 3 výstupy do voľného vesmíru (EVA) a strávil v ňom cez 19 hodín. Bol 197. človekom vo vesmíre.
Pápežské konzistórium

Pápežské konzistórium je označenie pre zasadnutie zboru kardinálov, ktoré zvoláva pápež do Ríma a ktoré sa koná za jeho predsedníctva (kánon 353 CIC). Rozlišujú sa konzistóriá riadne, ktorých sa musia zúčastniť aspoň kardináli, ktorí sa zdržiavajú v Ríme, a mimoriadne, na ktorých je povinná účasť všetkých kardinálov.
Vymenovanie kardinálov.
Na konzistóriu (pred zborom kardinálov) sú tiež vyhlasované rozhodnutia o kreovaní nových kardinálov, hoci ich nominácie bývajú oznamované v predstihu. Pri svojom vymenovaní dostane kardinál menovací dekrét, kardinálsky biret (namiesto predtým udeľovaného kardinálskeho klobúku) a kardinálsky prsteň.
Slipo

Slipo je slovenský raper a člen bratislavských hip-hopových skupín L.U.Z.A. a Názov Stavby. Spolu s Názvom Stavby vydal v roku 2003 album "Reč naša" a v roku 2007 album "3mená 4písmená" so skupinou L.U.Z.A.
Svoj prvý sólový album vydal až po viac ako 15 rokoch svojej kariéry a to v roku 2014. Album nesie názov "Kde je rap?" a spoluautorom je dvorný producent a DJ skupiny L.U.Z.A. Hajtkovič.
Hudobná kariéra.
Začiatky, Názov Stavby (1995 – 2003).
Začínajúce hip-hopové skupiny "Luza" (názov L.U.Z.A. vtedy ešte nepoužívali) (Čistychov, Slipo, DJ Hajtkovič) a "Drvivá Menšina" (DNA, Bacil, Šegi100) v roku 1999 zakladajú projekt s názvom Názov Stavby a v tomto zložení začali koncertovať. Objavili sa aj na niekoľkých výberových albumoch. V začiatkoch s nimi na koncertoch občas vystupoval aj Rytmus, ale ešte pod svojím starým pseudonymom "Pa3k Metamorfolord". V roku 2000 Názov Stavby vydáva prvú demonahrávku s názvom "LúzaDrviváMenšina EP", vinyl "Názov Stavby EP" a napokon v roku 2003 debutový album "Reč naša". Tento album sa v dnešnej dobe považuje za jeden zo zásadných a najlepších slovenských hip-hopových albumov v histórii.
L.U.Z.A. – 3mená 4písmená (2003 – 2014).
Neskôr sa Slipo objavuje na albumoch rôznych slovenských a českých interpretov, ako napr. Čistychov, Drvivá Menšina, Rytmus, Miky Mora, Momo, Orion a iní.
V roku 2007 s Čistychovom a DJ Hajtkovičom ako formácia L.U.Z.A. vydáva po štyroch rokoch album "3mená 4písmená", ktorý zožal pozitívnu kritiku a získal ocenenie Aurel za najlepší album v kategórii hip-hop v roku 2007. Medzi hosťami sa objavili len slovenskí interpreti. Album obsahuje hity ako napríklad "Večer s Lúzou", "Aby si niečo dosiahol..." alebo "Lov", na ktorom hosťuje Ego.
Nasledujúce roky sa Slipo objavoval na rôznych albumoch pomenej, ale jeho lyrické kvality pretrvávali.
Kde je rap? (2014 – súčasnosť).
Po dlhšej odmlke sa Slipo rozhodol vrátiť na scénu a v roku 2014 s producentom Hajtkovičom vydal svoj debutový sólový album "Kde je rap?". Album mal pozitívne ohlasy a Slipo ukázal, že aj po mnohých rokoch má stále čo ponúknuť. Na albume sa objavilo pomerne dosť hostí a to Čistychov, Momo, Kali, Supa, Rytmus, Igor Kmeťo ml. a ďalší.
Videoklip ku skladbe "Moja cesta", v ktorej hosťuje Rytmus, je prvým slovenským hip-hopovým videoklipom, ktorý bol natočený vo formáte 4K.
V súčasnosti sa pripravuje druhý štúdiový album skupiny L.U.Z.A., ktorý by mal byť vydaný prinajlepšom ku koncu roka 2015.
Majstrovstvá Ázie v basketbale mužov 1999

Majstrovstvá Ázie v basketbale mužov 1999 boli v poradí 20. majstrovstvá Ázie v basketbale mužov, ktoré organizuje Ázijská basketbalová federácia (FIBA Asia). Konali sa vo Fukuoke, v Japonsku od 28. augusta5. septembra 1999, za účasti 15 tímov. Nováčikmi turnaja boli družstvá Libanonu a Sýrie. Japonsko bolo organizátorom ázijského šampionátu mužov štvrtýkrát, predtým hostilo toto podujatie v rokoch 1971 (v Tokiu), 1979 (v Nagoji) a 1991 (v Kóbe). Zápasy sa hrali v 2 arénach: Kokusai Center a Fukuoka Civic Gymnasium. Svoj jedenásty titul získala , ktorá vo finálovom stretnutí zvíťazila nad . Bronzová získala svoju prvú medailu. 
Tento turnaj zároveň slúžil ako kvalifikácia ázijských družstiev na Letné olympijské hry 2000, ktoré hostilo Sydney. Kvalifikovalo sa iba víťazné družstvo.
Kvalifikácia.
Pozn: Po vyžrebovaní odstúpili z turnaja Kazchstan a KĽDR. FIBA Asia potom prizvala Malajziu.
Karol IX. (Švédsko)

Karol IX. (* 4. október 1550, Štokholm, Švédsko – † 30. október 1611, Nyköping) bol švédsky kráľ v rokoch 1604 až 1611.
Vláda.
Narodil sa ako najmladší z ôsmich detí švédskeho kráľa Gustáva I. a jeho druhej manželky Mararéty Leijonhufvud. Jeho staršími bratmi a predchodcami na švédskom tróne boli Erik XIV. (nevlastný brat – jediné dieťa z otcovho prvého manželstva) a Ján III.
Na trón sa dostal v čase napätej náboženskej atmosféry v Európe aj v protestantskom Švédsku. Jeho synovec a predchodca na švédskom tróne Žigmund I. bol rímsky katolík a spojenec Habsburgovcov. Riksdag zvolil Karola za regenta v roku 1595. Aby vylepšil svoju pozíciu, snažil sa prinútiť Klausa Flemminga, guvernéra Österlandu (Fínska), aby sa podriadil jeho autorite. Žigmund o trón definitívne prišiel v prospech svojho strýka v roku 1599. To viedlo k takmer siedmim desaťročiam sporadických konfliktov medzi rozdeleným rodom Vasa. Obe strany sa pokúšali obnoviť poľsko-švédsku úniu. 
Oficiálne bol Karol IX. švédskym kráľom od roku 1604 a korunovaný bol až v roku 1607. Jeho niekoľkoročná vláda bola v podstate nepretržitým konfliktom s Poľskom, Ruskom a v poslednom roku vlády i s Dánskom (boj o Laponsko). Zomrel v roku 1611.
Potomkovia.
11. mája 1579 sa v Heidelbergu oženil s Máriou Kristínou Falckou (* 1561† 1589), s ktorou mal šesť detí; z nich len jediná dcéra sa dožila dospelého veku:
Jeho druhou manželkou sa 27. augusta 1592 stala Kristína Holštajnsko-gottorpská (* 1573† 1625). Mali šesť detí, z nich však iba tri sa dožili dospelosti:
Jeho nemanželským synom bol Karol, gróf z Gyllenhielmu.
Princ Philip, vojvoda z Edinburghu

Princ Philip, vojvoda z Edinburghu (narodený ako "Princ Filip grécky a dánsky", * 10. jún 1921, Korfu, Grécko – † 9. apríl 2021, Windsor) bol manžel britskej kráľovnej Alžbety II.
Pôvodne princ grécky a dánsky, tento titul nosil iba pred svadbou s Alžbetou II. Počas zasnúbenia bol známy ako first lieutenant (nadporučík) Philip Mountbatten. Bol členom šlezvicko-holštajnsko-sonderburgsko-glücksburgskej dynastie, ktorá zahŕňa kráľovské rodiny Dánska, Grécka a Nórska.
Životopis.
Narodil sa na gréckom ostrove Korfu ako Filip (Philippos – Φίλιππος), princ grécky a dánsky. Jeho rodičmi boli Andrej (Andreas – Ανδρέας), syn gréckeho kráľa Juraja I. a princezná Alica z Battenbergu.
V roku 1922 bol evakuovaný z Grécka a spolu s otcom zbavený gréckeho občianstva.
Počas druhej svetovej vojny slúžil v britskom vojenskom námorníctve. V roku 1947 po získaní britského občianstva odložil rodové meno Schleswig-Holstein-Sonderburg-Glücksburg (napriek jeho vojnovým zásluhám mu vyčítali spriaznenosť s nemeckými rodmi z ktorých niektoré mali blízko k nacistickému režimu) a prijal meno matky "Battenberg" v poangličtenej forme "Mountbatten". 20. novembra 1947 sa vo Westminsterskom opátstve oženil s korunnou princeznou Alžbetou.
V Británii sa vďaka svadbe stal vojvodom z Edinburghu, jeho kráľovskou výsosťou a britským princom.
Spolu s kráľovnou Alžbetou II. majú štyri deti, osem vnúčat (od každého dieťaťa dve) a osem pravnúčat (stav júl 2019).
Princ Philip bol 480. v poradí na britský trón cez svoju prastarú matku Alicu, dcéru kráľovnej Viktórie.
V apríli 2009 sa stal najdlhšie pôsobiacim manželským partnerom v britskej histórii a v momente svojej smrti vo veku 99 rokov bol najstarším partnerom vládnuceho monarchu.
Rovnako ako jeho manželka Alžbeta II. bol prapravnukom britskej kráľovnej Viktórie, z tohto dôvodu patril tiež medzi následníkov britského trónu.
V máji 2017 oznámil, že sa rozhodol stiahnuť do ústrania a nebude sa ďalej zúčastňovať oficiálnych udalostí.
Princ Philip zomrel 9. apríla 2021 na zámku Windsor. Kondolencie britskej kráľovnej a kráľovskej rodine na Twitteri zverejnila aj slovenská prezidentka Zuzana Čaputová. Princov pohreb sa konal v sobotu, 17. apríla 2021. Princ Philip bol pochovaný na zámku Windsor.
Andrew Fire

Andrew Zachary Fire (* 27. apríl 1959, Palo Alto, Kalifornia, USA) je americký molekulárny biológ a profesor genetiky na Leland Stanford Junior University.
V roku 2006 dostal spoločne s Craigom C. Mello Nobelovu ceny za fyziológiu a medicínu za objav RNA interferencie – potlačovanie génov dvojreťazovou RNA.
Trojrohé pleso

Trojrohé pleso, Trojuholníkové pleso, Trojhranné pleso (, , ) je druhé najväčšie jazero zo skupiny Bielych plies ležiacich na juh od Veľkého Bieleho plesa v Doline Bielej vody vo Vysokých Tatrách. Leží na východ od magistrály medzi "Žeruchovým prameňom" a Veľkým Bielym plesom. Pleso dostalo názov od trojuholníkového tvaru. Je to morénové jazero. Má rozlohu . Je dlhé, široké a hlboké. Leží v nadmorskej výške 
Okolie.
Okolo plesa rastie kosodrevina. Na juhozápade sa dvíhajú Žeruchové kopy. Vo vzdialenosti 200 metrov od neho je Veľké Biele pleso.
Ochrana prírody.
Pleso postupne zarastá rašelinou. Vyskytuje sa v ňom vzácne vodné rastlinstvo.
Majstrovstvá Ázie v basketbale mužov 2001

Majstrovstvá Ázie v basketbale mužov 2001 boli v poradí 21. majstrovstvá Ázie v basketbale mužov, ktoré organizuje Ázijská basketbalová federácia (FIBA Asia). Konali sa vo Šanghaji, v Číne od 20.28. júla 2001, za účasti 14 tímov. Čína bola organizátorom ázijského šampionátu mužov druhýkrát, predtým hostila toto podujatie v roku 1989, v Pekingu. Zápasy sa hrali v 2 arénach: Shanghai Indoor Stadium a Shanghai International Gymnastic Center. Svoj dvanásty titul získala domáca , ktorá vo finálovom stretnutí zvíťazila nad . Strieborný Libanon tým získal svoju prvú medailu.
Tento turnaj zároveň slúžil ako kvalifikácia ázijských družstiev na Majstrovstvá sveta 2002, ktoré organizovali Spojené štáty. Kvalifikovali sa na ne 2 najlepšie družstvá.
Kvalifikácia.
Pozn: Po vyžrebovaní odstúpili z turnaja Saudská Arábia a KĽDR. Filipíny FIBA zo všetkých súťaží suspendovala; nahradil ich Singapur.
Veľké Biele pleso

Veľké Biele pleso (, , ) je najväčšie z Bielych plies v Doline Bielej vody pod juhovýchodnými úbočiami Belianskej kopy a na severovýchodnom okraji skupiny Bielych plies vo Vysokých Tatrách. Je to morénové jazero. Má rozlohu . Je dlhé a široké. Má hĺbku . Leží v nadmorskej výške .
Okolie.
Okolo jazera rastie kosodrevina, v okolí sú malé lúky. Neďaleko plesa stála do roku 1974, kedy vyhorela, Kežmarská chata. Na juhozápade sa dvíha hrebeň Žeruchovej kopy a asi 200 metrov južne je Trojrohé pleso. Pleso má povrchový prítok z Nižnej Žeruchovej kotlinky a vyteká z neho Biely potok, ktorý po spojení so Zeleným potokom vytvára Kežmarskú Bielu vodu
Vyšné Žeruchové pliesko

Vyšné Žeruchové pliesko () je dvojité pliesko, ktoré leží v Doline Bielej vody na dne Vyšnej žeruchovej kotlinky. Pliesko je málo známe a veľmi málo navštevované. Turisticky je nedostupné. Vo väčšej vzdialenosti vedie dolinou Tatranská magistrála. Pomenovanie dostalo od blízkeho "Žeruchového prameňa", okolo ktorého rastie fialová bylina žerušničník prehliadnutý ("Cardaminopsis neglecta"), ktorej podtatranský ľud pripisoval magické vlastnosti. Výška hladiny je kolísavá. Nadmorská výška , plocha , hĺbka .
Nižné Žeruchové pliesko

Nižné Žeruchové pliesko () leží v Doline Bielej vody na dne Nižnej žeruchovej kotlinky vo Vysokých Tatrách. Pliesko je málo známe a veľmi málo navštevované. Turisticky je nedostupné. Vo väčšej vzdialenosti vedie dolinou Tatranská magistrála od Chaty pri Zelenom plese okolo Trojrohého plesa k bývalej Kežmarskej chate. Pomenovanie dostalo od blízkeho Žeruchového prameňa, okolo ktorého rastie fialová bylina žerušničník prehliadnutý ("Cardaminopsis neglecta"), ktorej podtatranský ľud pripisoval magické vlastnosti.
Má rozlohu . Je dlhé a široké. Hĺbka . Leží v nadmorskej výške
Malé Červené pliesko

Malé Červené pliesko () leží v Doline Bielej vody na najvyššej severozápadnej terase Červenej doliny, pod Jahňacím štítom. Názov jazierka je odvodený z pomenovania neďalekého a väčšieho Červeného plesa. Pliesko sa objavuje sporadicky. Pokladá sa za bezmenné.
Čierne pleso kežmarské

Čierne pleso kežmarské (, , ) leží v malej kotlinke Doliny Zeleného plesa neďaleko Chaty pri Zelenom plese pri chodníku Tatranskej magistrály vo Vysokých Tatrách. Názvami "Mauksch See", "Mauksch-tó" pomenovali toto pleso na počesť pastora Tomáša Tobiáša Maukscha (17491832) z Veľkého Slavkova spoluzakladateľa Starého Smokovca, botanika a klimatológa.
Rozmery a poloha.
Má rozlohu , je dlhé, široké a hlboké. Morénové pleso elipsovitého tvaru leží pod severnou stenou Malého Kežmarského štítu v nadmorskej výške 
Názov.
Pomenovali ho s prívlastkom kežmarské preto, aby sa zabránilo zámenám s inými Čiernymi plesami vo Vysokých Tatrách. Čierne nesie meno preto, lebo dno plesa tvorí čierny humus a prívlastok kežmarské preto, lebo leží v niekdajšom kežmarskom chotári.
Robert Curl

Robert Floyd Curl (* 23. august 1933, Alice, Texas, USA – † 3. júl 2022, Houston, Texas, USA) bol americký chemik a profesor chémie na Rice University. V roku 1996 získal za objav fullérenov (spoločne s Richardom Smalleyom taktiež z Rice University a Haroldom Krotom z University of Sussex) Nobelovu cenu za chémiu.
V roku 1954 získal na Rice University titul bakalára a v roku 1957 dosiahol titul Ph.D. na University of California. Venoval sa fyzikálnej chémii a vývoju nástrojov na genotypovanie a sekvencovanie DNA.
LG Spirit

LG Spirit je androidový smartfón od spoločnosti LG Electronics. Predstavený bol vo februári 2015 a uvedený do predaja o mesiac neskôr.
Obsahuje HD displej s rozlíšením 720 x 1280 bodov s uhlopriečkou 4,7" a bodovou hustotou 312 ppi. Používa systém na čipe Qualcomm MSM8916 Snapdragon 410 - H440N alebo Mediatek MT6582 - H420 s procesorom Quad-core 1.2 GHz Cortex-A53 - H440N alebo Quad-core 1.3 GHz Cortex-A7 - H420. Grafický procesor je Adreno 306 alebo Mali-400MP2. Má 8 GB vnútorného úložiska, ktoré je možné rozšíriť SD kartou s kapacitou do 32 GB a 1 GB RAM. 
Predná kamera má rozlíšenie 8 alebo 5 Mpix a dokáže nahrávať video s rozlíšením 1080p pri 30 fps. 
Predinštalovaný operačný systém je Android vo verzii 5.0.1 (Lollipop).
LG Joy

LG Joy je androidový smartfón od spoločnosti LG Electronics. Predstavený bol vo februári 2015 a uvedený do predaja v máji toho roku.
Obsahuje LCD displej s rozlíšením 480 x 800 bodov s uhlopriečkou 4,0" a bodovou hustotou 233 ppi. Používa systém na čipe Qualcomm MSM8210 Snapdragon 200 s procesorom Dual-core 1.2 GHz Cortex-A7. Grafický procesor je Adreno 302. Má 4 GB vnútorného úložiska, ktoré je možné rozšíriť SD kartou s kapacitou do 32 GB a 512 MB RAM. 
Predná kamera má rozlíšenie 5 Mpix a dokáže nahrávať video. 
Predinštalovaný operačný systém je Android vo verzii 4.4 (KitKat).
Elasticita ponuky

Elasticita ponuky alebo pružnosť ponuky je elasticita premennej ponuka vo vzťahu k premennej (nejaký) faktor ponuky, teda citlivosť reakcie ponuky na zmenu nejakého faktoru ovplyvňujúceho veľkosť ponuky (napr. cena daného statku, príjem, cena iného statku, objem výroby a podobne).
Nasleduje niekoľko príkladov:
V užšom zmysle sa ako elasticita/pružnosť ponuky označuje cenová elasticita/pružnosť ponuky.
Roger Tsien

Roger Yonchien Tsien (* 1. február 1952, New York, New York, USA – † 24. august 2016, Eugene, Oregon) bol americký chemik čínskeho pôvodu. Pôsobil ako profesor na University of California v San Diegu.
Je spoludržiteľom Nobelovej ceny za chémiu za rok 2008 „za objav a výskum zeleného fluorescenčného proteínu“ (GFP). Jeho podiel na objave spočíva najmä v tom, že vysvetlil detaily fluorescenčného pôsobenia tohto proteínu a objavil jeho ďalšie varianty.
Ei-iči Negiši

Ei-iči Negiši (, * 14. júl 1935, Čchang-čchun, Čína – † 6. jún 2021, Indianapolis, USA) bol japonský chemik.
Bol spoludržiteľom Nobelovej ceny za chémiu za rok 2010 za Negišiho reakciu, organickú reakciu pri ktorej vzniká zložitejší uhlíkový skelet z jednoduchšieho aryl- alebo vinyl-halidu a organozinočnatého substrátu za prítomnosti niklového alebo paládiového katalyzátora.
Publikoval vyše 400 vedeckých článkov a patentov a získal mnoho rôznych ocenení.
Akira Suzuki

Akira Suzuki (, * 12. september 1930, Mukawa, Japonsko) je japonský chemik.
Je spoludržiteľom Nobelovej ceny za chémiu za rok 2010 za Suzukiho reakciu, organickú reakciu aryl- alebo vinyl-boritej kyseliny s aryl- alebo vinyl-halidom katalyzovanú komplexom paládia.
Richard Heck

Richard Fred Heck (* 15. august 1931, Springfield, Massachusetts, USA – † 10. október 2015, Manila, Filipíny) bol americký chemik.
Bol spoludržiteľom Nobelovej ceny za chémiu za rok 2010 za Heckovu reakciu, ktorá používa paládium(0) na katalýzu kaplingových reakcií arylhalidov s alkénmi (tzv. Heckova reakcia).
Metro 2033

Metro 2033 je postapokalyptický vedecko-fantastický román ruského spisovateľa Dmitryho Glukhovskeho. Prvýkrát bolo dielo publikované online v roku 2002, knižne bolo vydané v roku 2005 v Rusku, český i slovenský preklad vyšiel v roku 2010.
Príbeh sa odohráva v Moskovskom metre, kde sa ukrývajú ľudia po globálnom nukleárnom holokauste.
V roku 2010 bola vydaná počítačová hra s rovnakým názvom Metro 2033 a v roku 2009 vyšlo pokračovanie románu s názvom Metro 2034.
StartupAwards.sk

StartupAwards.sk bola súťaž a slávnostné podujatie pre mladé technologické firmy (startupy) na Slovensku. 
Podujatie vrcholilo počas 7 ročníkov každoročným finále, kde sa prezentovalo 12 finalistov v 4 kategóriach. Podujatie bolo vysielané zo záznamu na Dvojke RTVS.
Motto súťaže bolo "Innovate. Venture. Inspire". 
Víťazné firmy získavali 5 000 eur na pobyt určený na rozvoj alebo nájdenie investície. Pobyt mohol byť na ľubovoľnom mieste na svete, napríklad Silicon Valley. V rámci súťaže mali firmy a ich zakladatelia šancu stretnúť mentorov, investorov a iných starupistov.
História.
Idea súťaže vznikla v roku 2011 spoluprácou Dell Slovensko, KPMG Slovensko, Neulogy a SARIO (cez Slovak Startup Development Program). 
Od prvého ročníka súťaž organizuje Michaela Jacová, Jaroslav Ľupták, a firma Neulogy. 
Prvé finále sa uskutočnilo 17. novembra 2011 v Bratislave. Štyri víťazné firmy získali 3-mesačný pobyt v technologickom inkubátore Plug and Play v Silicon Valley. Cenu financovalo SARIO cez Slovak Startup Development Fund.
Cena pre víťazov sa v druhom ročníku zmenila na 5 000 eur, ktoré mohla každá firma využiť na pobyt na ľubovoľnom mieste na svete. Pobyt slúžil na získanie investície, dokončenie/doladenie produktu, networking, alebo rozvoj obchodu. Cenu financujú partneri súťaže. Druhým ročníkom sa finále rozdelilo do štyroch kategórii: Digital, Science, Art &amp; Design, Society.
Predchádzajúce ročníky.
1. ročník (17. november 2011).
Prvý ročník
sa konal v Heineken Tower Stage v Bratislave a moderoval ho Paul Jozefak.
Porota:
2. ročník (24. november 2012).
Druhý ročník
Divadle P.O. Hviezdoslava v Bratislave a moderoval ho Paul Jozefak.
Porota: 
3. ročník (22. november 2013).
Tretí ročník
sa konal v Divadle P.O. Hviezdoslava v Bratislave a moderoval ho Paul Jozefak.
Porota: 
4. ročník (28. november 2014).
Štvrtý ročník
sa konal v Slovenské národné divadle v Bratislave a moderovali ho Sajfa a Michaela Jacová.
Porota: 
5. ročník (27. november 2015).
Piaty ročník
sa konal v Slovenské národné divadle v Bratislave a moderoval ho Roman Juraško.
Porota: 
7. ročník (1. december 2017).
Siedmy ročník sa konal Slovenskom národnom divadle spolu s novou konferenciou „Future Now“.
LG Magna

LG Magna je androidový smartfón od spoločnosti LG Electronics. Predstavený bol vo februári 2015 a uvedený do predaja v máji toho roku.
Obsahuje HD displej s rozlíšením 720 x 1280 bodov s uhlopriečkou 5,0" a bodovou hustotou 294 ppi. Používa systém na čipe Mediatek MT6582 s procesorom Quad-core 1.2 GHz alebo Quad-core 1.3 GHz Cortex-A7 (model H502). Grafický procesor je Mali-400MP2. Má 8 GB vnútorného úložiska, ktoré je možné rozšíriť SD kartou s kapacitou do 32 GB a 1 GB RAM. 
Predná kamera má rozlíšenie 8 Mpix a dokáže nahrávať video s rozlíšením 1080p pri 30 fps. 
Predinštalovaný operačný systém je Android vo verzii 5.0.1 (Lollipop). 
Batéria je typu Li-Ion a má kapacitu 2540 mAh.
LG AKA

LG AKA je androidový smartfón od spoločnosti LG Electronics. Predstavený bol v marci 2015 a uvedený do predaja v máji toho roku.
Obsahuje HD displej s rozlíšením 720 x 1280 bodov s uhlopriečkou 5,0" a bodovou hustotou 294 ppi. Používa systém na čipe Qualcomm Snapdragon 400 s procesorom Quad-core 1.2 GHz Cortex-A7. Grafický procesor je Adreno 305. Má 16 GB vnútorného úložiska, ktoré je možné rozšíriť SD kartou s kapacitou do 32 GB a 1,5 GB RAM. 
Predná kamera má rozlíšenie 8 Mpix a dokáže nahrávať video s rozlíšením 1080p pri 30 fps. 
Predinštalovaný operačný systém je Android vo verzii 4.4.2 (KitKat). 
Batéria je typu Li-Ion a má kapacitu 2610 mAh.
LG Leon

LG Leon je androidový smartfón od spoločnosti LG Electronics. Predstavený bol vo februári 2015 a uvedený do predaja v apríli toho roku.
Obsahuje IPS LCD displej s rozlíšením 480 x 854 bodov s uhlopriečkou 4,5" a bodovou hustotou 218 ppi. Používa systém na čipe Qualcomm MSM8916 Snapdragon 410 s procesorom Quad-core 1.2 GHz Cortex-A53. Grafický procesor je Adreno 306. Má 8 GB vnútorného úložiska, ktoré je možné rozšíriť SD kartou s kapacitou do 32 GB a 1 GB RAM. 
Predná kamera má rozlíšenie 5 alebo 8 Mpix a dokáže nahrávať video s rozlíšením 1080p pri 30 fps. 
Predinštalovaný operačný systém je Android vo verzii 5.0.1 (Lollipop). 
Batéria je typu Li-Ion a má kapacitu 1900 mAh.
Walter Gilbert

Walter Gilbert (* 21. marec 1932, Boston, Massachusetts, USA) je americký fyzik, biochemik, podnikateľ a priekopník molekulárnej biológie.
Študoval v Sidwell Friends School, na Harvard University a University of Cambridge. Spoločne s Allanom Maxamom objavili novú metódu radenia DNA.
V roku 1980 získal Nobelovu cenu za chémiu spolu s Frederickom Sangerom za priekopnícku prácu v metodike sekvenovania, teda určovania poradia nukleotidov v nukleovej kyseline.
Koncom roku 1980 spochybnil úlohu HIV v AIDS.
V súčasnosti je predsedom správnej rady "Harvard Society Fellows".
Majstrovstvá Ázie v basketbale mužov 2003

Majstrovstvá Ázie v basketbale mužov 2003 boli v poradí 22. majstrovstvá Ázie v basketbale mužov, ktoré organizuje Ázijská basketbalová federácia (FIBA Asia). Konali sa v Charbine, v Číne od 23. septembra1. októbra 2003, za účasti 16 tímov. Čína bola organizátorom ázijského šampionátu mužov tretíkrát, predtým hostila toto podujatie v rokoch 1989 (v Pekingu) a 2001 (v Šanghaji). Zápasy sa hrali v 2 arénach: Tianrun Gymnasium a Heida Gymnasium. Svoj trinásty titul (tretí v rade) získala domáca , ktorá vo finálovom stretnutí zvíťazila nad . Bronzový získal svoju prvú medailu.
Tento turnaj zároveň slúžil ako kvalifikácia ázijských družstiev na Letné olympijské hry 2004, ktoré hostili Atény. Kvalifikovalo sa na ne iba víťazné družstvo.
Kvalifikácia.
Pozn: Z turnaja odstúpili pôvodne kvalifikované Spojené arabské emiráty a Saudská Arábia. Nahradili ich Kazachstan a Kuvajt.
Špinavé ulice

Špinavé ulice () je americký film režiséra Martina Scorseseho, ktorý vyšiel v roku 1973. V hlavných úlohách hrajú Harvey Keitel a Robert De Niro.
Dej.
Taliansko-Americký zločinec Charlie Cappa (Harvey Keitel) žije komplikovaný život. Je zbožným katolíkom, no zároveň pracuje ako vyberač dlhov pre mafiu. Charlie vysvetľuje, že pokánie v kostole preňho nemá žiadny význam, a rozhodne sa odčiniť svoje hriechy tým, že sa začne starať o svojho priateľa Johna, prezývaného "Johnny Boy" (Robert De Niro). To mu prináša veľa starostí a problémov, lebo Johnny je nielen nezodpovedný a impulzívny, ale navyše dlhuje peniaze veľmi veľkému množstvu ľudí, medzi ktorých patrí aj úžerník Michael (Richard Romanus).
Charlie sa snaží dosiahnuť v mafii vyššiu pozíciu, a zároveň má tajný milostný vzťah s Johnnyho sesternicou Teresou (Amy Robinson). Teresa sa chce odsťahovať zo susedstva a začať žiť s Charliem, no on jej vysvetľuje, že na to bude vhodnejší čas až keď bude povýšený. Neskôr sa Charlie stretáva v reštaurácii so svojim strýkom Giovannim (Cesare Danova), miestnym mafiánskym šéfom, pre ktorého pracuje. Giovanni hovorí, že by mal ukončiť svoje priateľstvo s Johnnym, lebo je to nečestný muž. Počas konverzácie tiež spomenie Teresu a ponižuje ju kvôli jej epilepsii.
Michael sa chodí Charliemu opakovane sťažovať na Johnnyho a jeho dlhy, až kým začne strácať trpezlivosť a vyhrážať sa, že Johnnymu doláme nohy. Charlie ho upokojuje, hovoriac, že Johnny je na tom momentálne zle a potrebuje viac času. Podarí sa mu prehovoriť Michaela aby znížil dlh z 3000 dolárov na 2000, a uisťuje ho, že Johnny sa s ním stretne v bare, ktorý patrí Charlieho starému priateľovi Tonymu (David Proval). Charlie potom rýchlo ide za Johnnym a hovorí mu, že všetko bude v poriadku ak sa Johnny stretne s Michaelom a dá mu všetky peniaze, čo má. Johnny však pri sebe má iba 30 dolárov, ale súhlasí, že sa s Michaelom stretne.
Michael prichádza do Tonyho baru vyzdvihnúť od Johnnyho peniaze, ale ten ho namiesto toho uráža a začne mu hroziť zbraňou. Pri tejto napätej situácii sa Micheal rozhodne odísť. Nahnevaný Charlie vysvetľuje Johnnymu, že by sa mali na istý čas skryť mimo mesta. Nasadnú do auta a zoberú so sebou aj Teresu. Nevšimnú si však, že ich prenasleduje Michael, ktorého auto prejde popri nich a zo zadného sedadla na nich začne strielať jeho poskok. Ten zasiahne Johnnyho do krku, a Charlie havaruje s autom potom, čo je postrelený do ruky. Na miesto prichádzajú policajti a záchranári, a odnášajú ich preč.
Basketbal na Juhoázijských hrách

Basketbal na Juhoázijských hrách je basketbalový turnaj, ktorý sa koná v rámci multišportového podujatia Juhoázijských hier. Do programu hier bol turnaj prvýkrát zaradený na tretích Juhoázijských hrách v roku 1987 v indickej Kalkate, vtedy len v mužskej kategórii. Ženy mali priemériu až na 13. Juhoázijských hrách v roku 2019 v nepálskom Káthmandu. Najviac víťazstiev na turnaji zaznamenali družstvá Indie.
Ialomița

Ialomița môže byť:
Maramureș

Maramureș (, historicky po slovensky aj "Marmaroš", alebo "Maramureš") môže byť:
Jill Tarterová

Jill Cornell Tarterová (* 16. január 1944) je americká astronómka a do roku 2012 riaditeľka Center for SETI Research, ktorý v roku 1984 založila. V astronómii zaviedla pojem „hnedý trpaslík“.
Mikuláš Sontág (1882)

MUDr. Mikuláš Sontág mladší (staršie: "Mikuláš Szontag", "Mikuláš Szontágh", prídomok "Szontagh de Igló et Zabar"; * 10. august 1882, Nový Smokovec, Slovensko† 26. júl 1963, Levoča) bol lekár, syn zakladateľa Nového Smokovca MUDr. Mikuláša Sontága zemianskeho pôvodu. Bol dedičom a pokračovateľom liečebných aktivít svojho otca, ktorý sa venoval klimatickej liečbe TBC a respiračných chorôb vo vysokohorskom prostredí Vysokých Tatier. 
Životopis.
Maturoval na levočskom gymnáziu, ako medik študoval v Strasbourgu a v Budapešti, kde mu udelili doktorát medicinae universae. Za manželku si zobral Talianku, rodenú Mária Fraperti-Széll (* 30. 10. 1873). Krátko po sobáši sa v roku 1909 ujal vedenia Nového Smokovca.
Ako záložný lekár narukoval a plnil si svoje povinnosti v lazaretoch počas Prvej svetovej vojny. Vrátil sa v roku 1916, keď vojenská správa vyhlásila novosmokovské sanatória za vojenské ozdravovne pod jeho vedením.
V roku 1917, keď sa kriticky rozšírila pľúcna TBC sa rozhodol postaviť novú liečebňu. Nemal však na jej stavbu dostatok kapitálu, a tak oslovil bohatých vlastníkov garbiarní v Liptovskom Mikuláši rodinu Hubkovcov. Manželia Peter a Mária Hubkovci sa stali majiteľmi 97% akcii. Neskôr sa pridali aj ďalší akcionári. Dokončená bola, po mnohých problémoch s kapitálom, robotníkmi a akcionármi, 28. júla 1925. Liečebný ústav pomenovali "Palace - sanatórium a spojené sanatóriá dr. Szontagha". Svetová hospodárska kríza donútila akcionárov v roku 1933 predať nové sanatórium Všeobecnému penzijnému ústavu. Po ďalších stavebných úpravách, keď nový majiteľ zmodernizoval lekárske zariadenie, vybudoval park, ihriská, kolonádu, sanatórium znovu otvorili 24. februára 1935. Nazvali ho "Sanatórium Všeobecného penzijného ústavu". Medzi obyvateľmi Tatier sa neskôr ustálil názov ústavu "Penzák".
Stará osada nezmenila názov. Lekársky ju viedol aj naďalej Mikuláš Sontág mladší s primárom Viliamom Šimkom. Názov Palace preniesol na novopostavenú budovu, ktorú podľa projektov Milana Harminca dokončili v roku 1934.
Mikuláš Sontág mladší bol horolezcom, lyžiarom, aktívny bol v horskej záchrannej službe. V rokoch 1933 - 1938 bol predsedom Karpatského spolku, ale aj predsedom Zväzu tatranských kúpeľov a sanatórií. Kúpele v Novom Smokovci boli v roku 1948 znárodnené. Vo Vysokých Tatrách bol neželaný. Presťahoval sa 16. marca 1945 do Levoče. V tamojšej nemocnici bol sekundárnym lekárom. Žil tam až do svojej smrti. Pochovaný bol na cintoríne v Poprade - Veľkej. Jeho manželka ho nenasledovala. S podlomeným zdravím sa vrátila naspäť do talianskeho Merana. Mikuláš Sontág ml. mal dvoch synov.
Mikuláš Sontág

Mikuláš Sontág (staršie: "Mikuláš Szontagh") môže byť:
Pont-à-Mousson

Pont-à-Mousson môže byť:
1. hokejová liga SR 2015/2016

1. hokejová liga SR 2015/2016 je 23. sezónou 1. hokejovej ligy. Tímy na 1. – 8. mieste po základnej časti postúpia do play-off. Kluby na 9. – 12. mieste budú hrať play-out bez zarátania HK Orange 20. Víťazom základnej časti sa stalo družstvo HC 46 Bardejov a Víťazom Play-off sa stal HC Nové Zámky a postúpil do baráže a do baráže postúpil aj porazený finalista HC 46 Bardejov. 
Baráž o udržanie v lige sa nehrala, nakoľko po odhlásení MHK Humenné sa práve tento tím považuje za zostupujúci. Postup do ligy automaticky získa víťaz 2. hokejovej ligy. Mužstvom s právom postupu do budúcej sezóny je víťaz 2. hokejovej ligy - HK 96 Nitra.
Hrací plán.
V sezóne 2015/2016 sa hralo v jednej spoločnej skupine. Liga mala 12 účastníkov + mládežnícky tím slovenskej reprezentácie do 20 rokov pripravujúci sa na vrchol sezóny pod hlavičkou HK Orange 20. V priebehu súťaže sa odhlásil tím MHK Humenné, čím sa znížil počet kôl na 41 a všetky odohrané zápasy boli po ukončení základnej časti anulované. Po základnej časti postúpilo prvých osem tímov do play-off. 
Baráž o ligu (Play-out).
Pôvodne mali hrať baráž štyri mužstva ale HK 36 HANT Skalica bola zo súťaže vylúčená kvôli finančným problémom a práve tento tím sa považuje za zostupujúci. Baráž budú hrať iba tri mužstva posledný deviaty tím po základnej časti Tipsport ligy a finalisti z 1. hokejovej ligy SR. HC Nové Zámky postúpili do Tipsport ligy a v baráži sa zachránili ŠHK 37 Piešťany. HC 46 Bardejov do Tipsport ligy nepostupuje.
Saint-Max

Saint-Max môže byť:
Vézelise

Vézelise môže byť:
Tomblaine

Tomblaine môže byť:
Seichamps

Seichamps môže byť:
Saint-Nicolas-de-Port

Saint-Nicolas-de-Port môže byť:
Pompey

Pompey môže byť:
Nomeny

Nomeny môže byť:
Malzéville

Malzéville môže byť:
Laxou

Laxou môže byť:
Jarville-la-Malgrange

Jarville-la-Malgrange môže byť:
Haroué

Haroué môže byť:
Dieulouard

Dieulouard môže byť:
Diskografia skupiny Pink Floyd

Diskografia britskej rockovej skupiny Pink Floyd pozostáva z 15 štúdiových albumov, 3 koncertných albumov, 8 kompilačných albumov, 4 box setov, 4 video albumov, 1 EP a 27 singlov.
Šigeru Mijamoto

Šigeru Mijamoto (; * 16. november 1952, Kjóto, Japonsko) je japonský dizajnér a producent videohier, ktorý od roku 1977 pracuje v spoločnosti Nintendo. Je tvorcom jedných z najznámejších a najvplyvnejších hier na svete.
Mijamoto vytváral hry pre všetky konzoly od Nintenda. Zaslúžil sa o vznik herných sérií ako Super Mario, The Legend of Zelda, Star Fox, Donkey Kong, a Pikmin.
Hry.
Šigeru Mijamoto pracoval v istej kapacite na viac než 100 hrách. Tu sú niektoré z nich:
LG G Pad II 10.1

LG G Pad II 10.1 je tabletový počítač, ktorý vyrába juhokórejská spoločnosť LG Electronics. Predstavený bol v auguste 2015 a uvedený do predaja o mesiac neskôr. 
Je vybavený IPS kapacitným LCD displejom s uhlopriečkou 10,1" s rozlíšením 1920x1200 bodov s bodovou hustotou 224 ppi.
Poháňa ho systém na čipe Qualcomm Snapdragon 800 a procesor Quad-core 2.26 GHz Krait 400, použitý grafický procesor je Adreno 330. Obsahuje 16 GB interného ukladacieho priestoru, ktorý je možné rozšíriť microSD kartou. Pamäť RAM má veľkosť 2 GB. Primárna kamera má rozlíšenie 5 MP, sekundárna 2 MP. 
Používa operačný systém Android vo verzii 5.1.1 (Lollipop) a kapacita batérie je 7400 mAh.
LG G Pad II 8.0

LG G Pad II 8.0 je tabletový počítač, ktorý vyrába juhokórejská spoločnosť LG Electronics. Predstavený bol v auguste 2015 a uvedený do predaja o 2 mesiace neskôr. 
Je vybavený IPS kapacitným LCD displejom s uhlopriečkou 8,0" s rozlíšením 800x1280 bodov s bodovou hustotou 189 ppi.
Poháňa ho systém na čipe Qualcomm MSM8926 Snapdragon 400 a procesor Quad-core 1.2 GHz Cortex-A7, použitý grafický procesor je Adreno 305. Obsahuje 32 GB interného ukladacieho priestoru, ktorý je možné rozšíriť microSD kartou. Pamäť RAM má veľkosť 1,5 GB. Primárna kamera má rozlíšenie 5 MP, sekundárna 2 MP. 
Používa operačný systém Android vo verzii 5.0.2 (Lollipop) a kapacita batérie je 4200 mAh.
Fălești

Fălești môže byť:
Florești

Florești môže byť:
v Moldavsku:
v Rumunsku:
Hîncești

Hîncești môže byť:
Ocnița

Ocnița môže byť:
Rîșcani

Rîșcani môže byť:
Strășeni

Strășeni môže byť:
Șoldănești

Șoldănești môže byť:
Ștefan Vodă

Ștefan Vodă môže byť:
Telenești

Telenești môže byť:
Videografia skupiny Pink Floyd

Videografia britskej rockovej skupiny Pink Floyd pozostáva z 9 oficiálnych VHS/DVD a 23 videoklipov.
Majstrovstvá Južnej Ameriky vo volejbale mužov 2015

Majstrovstvá Južnej Ameriky vo volejbale mužov 2015 boli v poradí 31. majstrovstvá Južnej Ameriky vo volejbale mužov, ktoré organizuje Juhoamerická volejbalová konfederácia (CSV). Konali sa od 30. septembra4. októbra 2015 v Maceió, v štáte Alagoas, v Brazílii, za účasti 8 tímov. Brazília bola organizátorom juhoamerického šampionátu mužov dvanástykrát, keď predtým hostila toto podujatie v rokoch 1951, 1958, 1967, 1983, 1989, 1991, 1995, 2003, 2005, 2011 a naposledy v roku 2013. Všetky zápasy sa odohrali v aréne Ginásio do SESI s kapacitou pre 6 500 divákov. Svoj 30. titul (25. titul v rade) získala , ktorá vo finálovom stretnutí zvíťazila nad .
Účastníci.
Pozn: V zátvorke je uvedené umiestnenie vo svetovom rebríčku FIVB k 7. septembru 2015.
Výsledky.
Základné skupiny.
Skupina A.
&lt;br&gt;
Skupina B.
&lt;br&gt;
&lt;br&gt;
Streľba v Bratislave

Streľba v Bratislave môže byť:
Zoznam skladieb skupiny Pink Floyd

Toto je zoznam skladieb, ktoré vydala britská rocková skupina Pink Floyd. Tu sú vysvetlené jednotlivé názvy stĺpcov v tabuľke: 
V tomto liste sa momentálne nachádza 192 skladieb.
Pár poznámok o skladbách, ktoré neboli vydané.
Niektoré už spomenuté skladby v zozname boli nahrané, ale neboli nikdy vydané na žiadnom oficiálnom štúdiovom albume. Vydané boli buď na kompiláciách, alebo na singloch. Preto sa v stĺpci Album nachádza uvedený prvý album, kde sa daná skladba nachádzala.
Jozef Bakala

Doc. JUDr. Jozef Bakala, CSc. (* 29. december 1907, Sedliacka Dubová† 16. január 1974, Nitra) bol slovenský právnik, odborný spisovateľ a vysokoškolský pedagóg.
Životopis.
Narodil sa ako jedno z 11 detí v rodine roľníka Mateja Bakalu (1871 – 1957) a Jolany, rod. Jelenčíkovej (1872 – 1929). Študoval na gymnáziach v Trstenej, Levoči a v Rožňave, kde v roku 1928 zmaturoval. Následne absolvoval štúdium práva na Karlovej univerzite v Prahe.
V roku 1934 získal titul doktora práv (JUDr.) a nastúpil do zamestnania ako súdny praktikant, najskôr v Skalici a následne v mestách Nitra, Bánovce nad Bebravou, Ružomberok a Bratislava. V roku 1942 sa stal pracovníkom obvodného úradu pre pozemkovú reformu v Nitre. Na tejto pozícii pôsobil až do roku 1945, kedy sa stal zamestnancom Štátneho osídľovacieho úradu v Nových Zámkoch a do roku 1948 pôsobil ešte aj ako pracovník Povereníctva poľnohospodárstva a pozemkovej reformy v Bratislave. V roku 1948 bol povýšený na zmocnenca povereníka pre pozemkovú reformu pre územie južného Slovenska. V rokoch 1949 – 1951 bol prednostom poľnohospodárskeho referátu Krajského národného výboru a v rokoch 1951 – 1954 riaditeľom lesotechnických meliorácii a pracovník Krajskej správy lesov v Nitre.
V roku 1954 nastúpil do akademickej sféry. Najskôr pôsobil na Katedre účtovníctva, štatistiky a práva Prevádzkovo-ekonomickej fakulty Vysokej školy poľnohospodárskej (VŠP) v Nitre, následne založil a viedol tamojšiu Katedru poľnohospodárskeho práva. V roku 1964 získal vedecko-pedagogickú hodnosť docenta (doc.) a v roku 1967 sa stal kandidátom vied (CSc.). V rokoch 1957 – 1961 pôsobil i ako prorektor VŠP.
V Biografickom lexikóne Slovenska o jeho pedagogickom pôsobení uvádzajú, že „v pedagogickej práci i vo výskume využíval praktické skúsenosti z realizácie pozemkových reforiem a budovania socialistickej poľnohospodárskej výroby.“ Vypracovával návrhy v normatívnej oblasti týkajúcej sa tzv. roľníckeho družstevného práva (právna úprava fungovania tzv. jednotných roľníckych družstiev). Zúčastňoval sa tiež na riešení rôznych problematík v komisiách Ministerstva a Povereníctva poľnohospodárstva, bol riešiteľom výskumnej úlohy "Zvyšovanie kultúrnosti práve v poľnohospodárstve".
Napísal a spolupracoval na viacerých vysokoškolských učebniciach, učebných textoch a príručkách z oblasti tzv. roľníckeho družstevného práva a bezpečnosti pri práci v poľnohospodárstve.